കെ.എസ്.ആര്.ടി.സി. ബോണ്ട് സര്വീസ്: കൊള്ളനിരക്കെന്ന് ആരോപണം തിരുവനന്തപുരം : സ്കൂളുകളുടെയും കോളജുകളുടെയും ആവശ്യപ്രകാരം കെ.എസ്.ആര്.ടി.സി. ബസുകള് വിട്ടുനല്കാനുള്ള ബസ് ഓണ് ഡിമാന്ഡ് ബോണ്ട് സര്വീസ് തീരുമാനം പകല്ക്കൊള്ളയെന്ന് ആരോപണം. ഈ പദ്ധതിപ്രകാരം വന്തുകയാണ് ഓരോ വിദ്യാര്ഥിയും യാത്രാപ്പടിയായി നല്കേണ്ടിവരുക. 40 വിദ്യാര്ഥികള്ക്ക് ഒരു കെ.എസ്.ആര്.ടി.സി. ബസ് പ്രതിമാസം 20 ദിവസത്തേക്ക് അനുവദിക്കാനാണു സി.എം.ഡിയുടെ ഉത്തരവ്. പ്രതിമാസം 20 ദിവസത്തേക്ക് 100 കിലോമീറ്റര് വരെ 1,50,000 രൂപ, 101120 കി.മീ. 1,60,000 രൂപ, 121140 കി.മീ. 1,70,000 രൂപ, 141160 കി.മീ. 1,80,000 രൂപ, 161180 കി.മീ. 1,90,000 രൂപ, 180200 കി.മീ. 2,00,000 രൂപ വീതമാണു വിദ്യാഭ്യാസസ്ഥാപനം കെ.എസ്.ആര്.ടി.സിക്കു നല്കേണ്ടത്. ഇതനുസരിച്ച് ഓരോ വിദ്യാര്ഥിയും പ്രതിമാസം 3,7505,000 രൂപ യാത്രാപ്പടിയായി നല്കേണ്ടിവരും. പ്രതിദിനം 100 കി.മീ. വരെ ഓടാന് 7500 രൂപയാണു നിരക്ക്. 101120 കി.മീ. 8000 രൂപ, 121140 കി.മീ. 8500 രൂപ, 141160 കി.മീ. 9000 രൂപ. വിദ്യാലയ അധികൃതര് ഒരുമാസത്തെ തുക മുന്കൂര് നല്കണം. വിദ്യാഭ്യാസസ്ഥാപനത്തിന്റെ ബോര്ഡ് ബസില് പ്രദര്ശിപ്പിച്ചായിരിക്കും സര്വീസ്. 40 കുട്ടികള്ക്ക് 20 ദിവസമെന്ന കണക്കില് പ്രതിമാസത്തുക മുന്കൂര് അടയ്ക്കുന്ന വിദ്യാഭ്യാസസ്ഥാപനങ്ങള്ക്കാണു ബോണ്ട് ബസ് നല്കുന്നത്. ഇത്തരം സര്വീസുകളില് 50 വിദ്യാര്ഥികള്ക്കു യാത്രചെയ്യാമെന്നു ഗതാഗതമന്ത്രി അറിയിച്ചിരുന്നെങ്കിലും കെ.എസ്.ആര്.ടി.സിയുടെ ഉത്തരവില് നാല്പ്പതാക്കി നിജപ്പെടുത്തി. ആയിരത്തിലേറെ സ്കൂളുകള് ബസ് ഓണ് ഡിമാന്ഡിന് അപേക്ഷിച്ചെന്നും മന്ത്രി ആന്റണി പറഞ്ഞു. പുതിയ സംവിധാനം വിദ്യാര്ഥികള്ക്കു പ്രയോജനപ്രദമാകില്ലെന്ന പരാതിയുമുണ്ട്. ഗ്രാമങ്ങളിലെ ചെറുവഴികള് സര്വീസിനു പ്രതിബന്ധമാകും. കുട്ടികള് പ്രധാന റോഡുകളിലെത്തി കാത്തുനില്ക്കേണ്ടിവരും. ബോണ്ട് ബസില് നിയോഗിക്കുന്ന സ്കൂള് ജീവനക്കാര്ക്കു യാത്ര സൗജന്യമാണ്. മടക്കയാത്രയ്ക്കും പാസ് അനുവദിക്കും. 27,218 സ്കൂള് ബസുകളില് 2828 എണ്ണം ഫിറ്റ്നസ് പരിശോധന നടത്തി. 1622 ബസുകള്ക്കു സര്ട്ടിഫിക്കറ്റ് നല്കി. കെ.എസ്.ആര്.ടി.സി. വര്ക്ഷോപ്പുകളില് സ്കൂള്, കോളജ് ബസുകളുടെ അറ്റകുറ്റപ്പണി നടത്താം. കുട്ടനാട് പോലുള്ള മേഖലകളില് ബോട്ട് സമയം സ്കൂള് സമയത്തിനനുസരിച്ചു ക്രമീകരിക്കും. സ്കൂളുകള് മുന്കൂര് അടയ്ക്കേണ്ട തുക പ്രതിമാസം 20 ദിവസത്തേക്ക് 100 കിലോമീറ്റര് വരെ 1,50,000 രൂപ 101120 കി.മീ 1,60,000 രൂപ 121140 കി.മീ 1,70,000 രൂപ 141160 കി.മീ 1,80,000 രൂപ 161180 കി.മീ 1,90,000 രൂപ 180200 കി.മീ 2,00,000 രൂപ